El passat 3 d'octubre el DTES va organitzar una jornada per informar als fabricants i dissenyadors de productes relacionats amb l'energia (ErP) sobre l'estat actual i futur de la Directiva europea d'ecodisseny 2009/125/CE (Reial decret 187/2011), així com la seva relació amb la Directiva europea d'etiquetatge energètic 2010/30/UE (Reial decret 1390/2011) i les possibles accions per avançar-se a futurs reglaments.
També es van presentar un conjunt d'eines i casos pràctics, així com els riscos i els possibles avantatges competitius associats a aquesta Directiva.
A la vegada, també es van presentar un conjunt d'actuacions futures per a aquest sector en el marc de l'ecodiscat 2012-2015, Estratègia catalana d'ecodisseny.
La inauguració de la Jornada va anar a càrrec de la directora general de Qualitat Ambiental, Assumpta Farran.
M arc legislatiu, reglaments publicats i futures actuacions
La Directiva d'ecodisseny ErP o Directiva 2009/125/CE, transposada a la legislació espanyola mitjançant el Reial decret 187/2011, ha instaurat en la Unió Europea un marc per a l'establiment de requisits obligatoris d'ecodisseny sobre els productes relacionats amb l'energia - ErP (en anglès, Energyrelated Products) i per a l'ús d'energia (EuP).
La Directiva marc d'ecodisseny ErP no estableix obligacions directes per als fabricants, atès que els requisits d'ecodisseny aplicables a cada categoria de productes s'estableixen mitjançant reglaments.
La Directiva d'ecodisseny ErP és un procés legislatiu totalment viu i obert, ja que hores d'ara i com a prioritat, la CE té intenció de regular els productes que compleixin aquests tres requisits:
La quantitat de productes que compleixen aquests tres requisits és molt elevada i resultaria del tot inviable intentar abordar la regulació de tots a la vegada.
Per això, la Comissió Europea prioritza i planifica en períodes - plans de treball – les famílies de productes a ser regulades.
Recentment, la CE ha establert el seu 2n Pla de treball o Pla de treball 2012- 2014, publicat el 7 de desembre de 2012.
En aquest Pla es proposen 12 famílies de productes a analitzar: 7 de les quals "prioritàries" i les 5 restants "condicionades" segons els resultats dels treballs i estudis del 1r Pla de treball (2009-2011).
Famílies de productes prioritàries:
Famílies de productes condicionades:
D'altra banda, amb l'aparició de la Directiva 2010/30/UE, transposada al Reial decret 1390/2011, s'ha establert a la Unió Europea un nou sistema d'etiquetatge per indicar el consum d'energia i d'altres recursos/impactes dels productes relacionats amb l'energia (ErP).
Les principals novetats del sistema són dues:
Seguint un procés similar i interrelacionat amb el de la Directiva d'ecodisseny ErP (però no idèntic: no hi ha Comitè Regulador, el Consell i el Parlament tenen 2 mesos i no 3, etc.), la Comissió Europea pot ara establir nous reglaments en matèria d'etiquetatge energètic que siguin aplicables a categories/famílies concretes d'ErP.
Per estar al dia de la Directiva ErP i de la d'etiquetatge energètic, podeu consultar la web d'ecodiscat.
L'ecodisseny en el sector dels productes relacionats amb l'energia
L'ecodisseny exigeix plantejar alternatives de disseny que permetin assolir el producte final o servei, minimitzant els impactes ambientals, econòmics i socials.
Per quantificar, valorar i comparar les millores i prioritzar les diferents alternatives possibles, hi ha diferents eines basades en l'anàlisi del cicle de vida (ACV).
D'entre aquestes eines cal destacar Eu-Peco Profiler, que és gratuïta per a productes que utilitzen energia i empra 14 indicadors d'impacte, tenint com a base de dades de referència un total de 159 materials i processos.
A més, proporciona una identificació i priorització dels aspectes ambientals més rellevants del producte i fa comparatives amb les diferents alternatives de disseny.
Es pot descarregar de la web del projecte europeu d'ecoinnovació LiMaS.
Com a característiques especials de productes EuP (elèctric/electrònics), cal remarcar:
Altres motivacions per a l'aplicació de l'ecodisseny:
Al llarg del procés normatiu (elaboració del Reglament) cal seguir l'evolució dels diferents documents previs, identificant les futures exigències normatives per a una adaptació progresiva i planificada.
Com a font de consulta, és necessari destacar les guies sectorials d'ecodisseny Elèctric-Electrònic I y II, de l'empresa pública basca IHOBE i la Electrical and electronic practical Ecodesign Guide, de la Universitat Rovira i Virgili de Tarragona de l'any 2002.
Es van presentar dos casos industrials d'èxit:
Màquina amb poques pèrdues energètiques al local (ventilació i aire condicionat de bugaderies)
El sistema de ventilació s'atura durant la descàrrega, de manera que la neteja es duu a terme immediatament després de la descàrrega.
Màrqueting verd o etiquetes ecològiques de bugaderies (locals i privades)
Eficiència en el sector de la il·luminació.
Aporta una solució tècnica amb lluminària, amb anàlisi de diferents tipus de LED, millora l'eficiència del reflector (estalvi del 85%) amb bona gestió tèrmica gràcies al circuit ceràmic i el camí tèrmic conductor.
La Jornada va concloure amb la presentació del Grup de Treball d'Ecodisseny productes ErP i tallers de treball, a la web d'ecdiscat amb els objectius següents:
Per saber-ne més: Maria José Sarrias i Enric Pueyo
Producció i consum sostenible.Ecoetiquetage i distintius de qualitat ambiental, Producció i consum sostenible.
Ecodisseny i compra pública ambientalitzada, Producció i consum sostenible.
Prevenció i control integrats de la contaminació